Ir-Regolament tal-Kummissijoni (KE) Nru 39/1999
tat-8 ta’ Jannar 1999
li jemenda ir-Regolament (KEE) Nru 2131/93 li jistabbilixxi l-proċedura u l-kondizzjonijiet għall-bejgħ ta’ ċereali miżmuma mill-aġenziji ta’ l-intervent
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq taċ-ċereali [1], kif l-aħħar emendat permezz tar-Regolament tal-Kummissjoni (KE) Nru 923/96 [2], u b’mod partikolari l-Artikolu 5 tiegħu,
Billi ir-Regolament tal-Kummissjoni (KEE) Nru 2131/93 [3], kif l-aħħar emendat permezz tar-Regolament (KE) Nru 2193/96 [4], jistabbilixxi l-proċedura u l-kondizzjonijiet għall-bejgħ ta’ ċereali miżmuma mill-aġenziji ta’ l-intervent;
Billi l-ispejjeż tat-trasport ivarjaw konsiderevolment maż-żmien u xi wħud minn dawn l-ispejjeż ma jistgħux ikunu previsti, b’mod partikolari għar-rigward tat-trasport fuq ix-xmara; billi għal raġunijiet ta’ budget għandu jiġi stabbilit ammont massimu għal dawk l-ispejjeż; billi dak l-ammont għandu jiġi stabbilit mill-aġenziji ta’ l-intervent fis-sejħa għall-offerti;
Billi l-port Slovakk ta’ Koper kien il-port tradizzjonali tal-ħruġ għall-Awstrija qabel l-adeżjoni tagħha fl-Unjoni Ewropea; billi hu għalhekk meħtieġ li Koper jiġi inkluż bħala post tal-ħruġ għaċ-ċereali tal-Komunità sabiex tkun tista’ ssir rifużjoni ta’ l-ispejjeż tat-trasport;
Billi l-miżuri previsti f’dan ir-Regolament huma skond l-opinjoni tal-Kumitat ta’ Ġestjoni taċ-Ċereali,
ADOTTAT DAN IR-REGOLAMENT:
L- Artikolu 1
Fl-Artikolu 7 tar-Regolament (KEE) Nru 2131/93, il-paragrafu 2a qed jinbidel b’dan li ġej:
"2a. Iżda, meta l-Istati Membri ma jkollhomx portijiet, tista’ ssir dispożizzjoni sabiex issir deroga mill-paragrafu ta’ qabel dan u sabiex jiġi pprovdut, fil-każ ta’ esportazzjoni minn port, il-finanzjament ta’ l-ispejjeż tat-trasport l-aktar baxxi bejn il-post tal-ħażna u l-post attwali tal-ħruġ, fil-limitu ta’ l-ammonti massimi indikati fis-sejħa għall-offerti. Għall-finijiet ta’ dan il-paragrafu, il-port Sloven ta’ Koper jista’ jitqies bħala post tal-ħruġ."
l- Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta’ Jannar 1999.